[{"text_idx": "#000000", "text": "Pluraj aktivaj\u0302oj markis la celebradon de Nacia Tago de C\u0302ina Enmigrado en Brazilo, kiun oni festas la 15-an de au\u0306gusto. En tiu dato oni ankau\u0306 festis la 49-jarig\u0302on de estigo de diplomatiaj rilatoj inter Brazilo kaj C\u0302inio."}, {"text_idx": "#000001", "text": "La 17-an de au\u0306gusto, brazila parlamento okazigis eventon en Braziljo, c\u0302efurbo de la lando, memore al la dato, kun c\u0302eesto de reprezentantoj de la c\u0302ina komunumo kaj de la c\u0302ina ambasadorejo en Brazilo."}, {"text_idx": "#000002", "text": "En sia parolo, la prezidento de brazila parlamento, Arthur Lira, substrekis la kontribuojn de c\u0302inaj enmigrintoj al socia kaj ekonomia disvolvado de Brazilo, kaj lau\u0306dis la amikajn inters\u0302ang\u0302ojn kaj la strategian partnerecon inter ambau\u0306 landoj."}, {"text_idx": "#000003", "text": "Siavice, Jin Hongjun, ministro-konsilanto de c\u0302ina ambasadorejo en Brazilo, taksis la eventon \"tre grava por la c\u0302ina komunumo\". Li menciis la vojag\u0302on de brazila prezidento Lula al C\u0302inio en aprilo c\u0302i-jare kaj deklaris, ke ambau\u0306 landoj klopodas por efektivigi la interkonsentojn tiam atingitaj inter prezidantoj Lula kaj Xi Jinping en pluraj areoj."}, {"text_idx": "#000005", "text": "En la urbo San-Pau\u0306lo okazis la premidona ceremonio de la konkurso pri desegno \"De Enmigrado al Nuna Tempo: Inters\u0302ang\u0302oj kaj Kultura Integrig\u0302o Inter Brazilo kaj C\u0302inio\", pri la amikeco kaj inters\u0302ang\u0302oj pli kaj pli intensaj inter ambau\u0306 landoj. La konkurson partoprenis studentoj el 396 brazilaj lernejoj."}, {"text_idx": "#000006", "text": "En la urbo Rio-de-J\u0302anejro oni ankau\u0306 festis la Tagon de Amikeco Inter C\u0302inio kaj Rio-de-J\u0302anejro, per ceremonio en la S\u0302tata Konsilantaro de la subs\u0302tato Rio-de-J\u0302anejrio, kiu substrekis la kontribuojn de institucioj kaj individuoj por pragmata kunlaboro inter ambau\u0306 flankoj, inkluzive de la asocioj de c\u0302inoj, Instituto Konfuceo kaj la brazila oficejo de C\u0302ina Amaskomunika Grupo."}, {"text_idx": "#000007", "text": "La unua oficiala alveno de c\u0302inaj enmigrintoj al Brazilo okazis la 15-an de au\u0306gusto 1900. Pro tio, en 2018, brazila registaro deklaris la 15-an de au\u0306gusto kiel Nacia Tago de C\u0302ina Enmigrado. Nuntempe vivas en Brazilo pli ol 300 mil c\u0302inoj."}]